52. ΝΟΜΟΣ υπ’ αριθ. 494 της 26/27 Νοεμ. 1947 Περί εισαγωγής εις Δωδεκάνησον της περί Δικηγόρων Νομοθεσίας. Άρθρ.1.-Πάσαι αι διατάξεις της περί δικηγόρων Νομοθεσίας, εισάγονται εις την Δωδεκάνησον. Δια Β. Διατάγματος ορισθήσεται ο χρόνος της συγκροτήσεως και ενάρξεως λειτουργίας των Δικηγορικών Συλλόγων και η διάρκεια της πρώτης χρονικής περιόδου της λειτουργίας αυτών. Άρθρ.2.-1.Οι ήδη νομίμως ασκούντες το λειτούργημα του δικηγόρου εν τοις Δικαστηρίοις της Δωδεκανήσου, εξακολουθούν να ασκώσι τούτο ακωλύτως παρά τοις Πρωτοδικείοις, εις την περιφέρειαν των οποίων είναι εγκατεστημένοι, οι δε έχοντες συμπληρώσει οκταετή τουλάχιστον άσκησιν και κεκτημένοι δίπλωμα νομικής και παρά τω Εφετείω, εφ’ όσον είναι εγκατεστημένοι εις την έδραν αυτού. 6.Δ.α.31-52 Κώδικας περί Δικηγόρων 2.Εντός τριμήνου ανατρεπτικής προθεσμίας από της ενάρξεως της ισχύος του παρόντος οφείλουσι πάντες οι εν παρ. 1 να ζητήσωσι δι’ αιτήσεώς των απευθυνομένης προς το Εφετείον Δωδεκανήσου τον διορισμόν αυτών ως δικηγόρων. Ο διορισμός ούτος γίνεται δια Β. Διατάγματος όπερ εκδίδεται μετά σύμφωνον γνώμην του Συμβουλίου των εν Δωδεκανήσω Εφετών, ερευνώντος εάν οι αιτούντες είχον διορισθή συμφώνως προς τας ισχυούσας κατά τον χρόνον του διορισμού των διατάξεις και ήσκησαν πράγματι και ευδοκίμως το λειτούργημα, δεν συντρέχει δε ως προς τούτους περίπτωσίς τις ασυμβιβάστου κατά την περί δικηγόρων νομοθεσίαν. Δεν διορίζονται οι ελληνικής καταγωγής αποκτήσαντες την μεγάλην Ιταλικήν υπηκοότητα ή οι εκουσίως υπηρετήσαντες εις τας τάξεις των Ιταλικών ενόπλων δυνάμεων κατά τον πόλεμον 1940-45. Ο χρόνος της προηγουμένης εν τοις δικαστηρίοις Δωδεκανήσου δικηγορικής υπηρεσίας των κατά την παρούσαν παράγραφον διοριζομένων δικηγόρων, λογίζεται ως χρόνος δικηγορικής υπηρεσίας παρά τοις Δικαστηρίοις παρ’ οις διορίζονται. Η άνω τρίμηνος προθεσμία παρετάθη δια του άρθρ. 6 Ν.Δ. 614/1948 (6.Γα.35). 3.Μετά την πάροδον τριμήνου οι μη υποβάλοντες αίτησιν ή κριθέντες μη διοριστέοι παύουν να είναι δικηγόροι. Άρθρ.3.-1.Μέχρι της συγκροτήσεως των Δικηγορικών Συλλόγων και των διοικήσεων αυτών α)ουδείς διορισμός νέου δικηγόρου ή μετάθεσις συγχωρείται και β)την πειθαρχικήν εξουσίαν κατά πρώτον βαθμόν ασκεί το Συμβούλιον των Εφετών. Μετά την συγκρότησιν των Συλλόγων και την έναρξιν της λειτουργίας αυτών διαβιβάζονται προς αυτούς αι υπάρχουσαι εκκρεμείς πειθαρχικαί υποθέσεις. 2.Μέχρι συμπληρώσεως διετίας από της συγκροτήσεως των Δικηγορικών Συλλόγων οι εν Δωδεκανήσω δικηγόροι δεν δύνανται να αιτήσωνται την εις δικαστήριον της λοιπής Ελλάδος μετάθεσίν των. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 